**Elementi praćenja i ocjenjivanja u nastavi glazbene kulture 4.-8.r.**

**Cilj poučavanja u nastavi glazbene kulture nije rezultat, već proces!**

Vrednovanje je permanentna i suradnička aktivnost u razredu. Učenici sami, svaki sat trebaju procijeniti u čemu su bili dobri, gdje je njihov uspjeh, koje su mogućnosti njihova daljnjeg napretka i individualnog razvoja sposobnosti. Motivacija za učenje ne bi trebala biti vanjska, usmjerena na samu ocjenu, već na učenikov razvoj, napredak i uspjeh u predmetu.

Prema Pravilniku o praćenju i ocjenjivanju učenika neophodno je imati najmanje dvije ocjene u pojedinom polugodištu iz svakog elementa, a elementi u glazbenoj kulturi su:

1. pjevanje i sviranje – lijepo i razgovijetno pjevanje, aktivno i precizno sviranje, prepoznavanje pjesama
2. ritam, intonacija i notno pismo – analiza pjesama (notne vrijednosti, glazbeni oblik, sadržaj i vrsta pjesme, glazbene oznake), radni listići
3. osnove glazbene umjetnosti – aktivno slušanje glazbe – vođenje dnevnika u kajdanku (uočavanje izvođača, tempa, dinamike, metra, sloga, stila, oblika, glazbene vrste…) prepoznavanje skladbi, te usvojenost osnovnih muzikoloških pojmova
4. odgojni učinci rada – aktivno sudjelovanje u nastavi, kultura ponašanja na satu prema učenicima i učiteljici, praćenje glazbenih događaja, posjet koncertima i kazalištu, sudjelovanje u izvannastavnim aktivnostima i nastupima u školi i izvan nje
5. uz klasično, usmeno ispitivanje, ocjenjuje se i odnos prema radu, nošenje pribora i izrada zadanih zadataka, pismeno jednom pred kraj polugodišta
6. tri usmene opomene tijekom sata za ometanje nastave rezultirat će negativnom ocjenom

**Samovrjednovanje učenika/učenice:**

1. na nastavi glazbene kulture najviše mi se svidjelo…
2. na nastavi glazbene kulture najteže mije bilo…
3. na nastavi glazbene kulture zalagao/zalagala sam se: a) najviše što mogu, b) samo kad sam bio/bila dobro raspoložena, c) najmanje što sam mogao/mogla
4. na nastavu sam donosio/donosila zadani pribor: a) uvijek, b) pokatkad, c) malokad, d) nikad
5. ocjeni svoje ukupno zalaganje na nastavi glazbene kulture ocjenom: a) odličan, b) vrlo dobar, c) dobar, d) dovoljan i e) nedovoljan

**MJERILA PRAĆENJA I VREDNOVANJA POSTIGNUĆA UČENIKA**

**ELEMENTI PRAĆENJA:**

* pjevanje i sviranje
* intonacija, ritam, mjera
* osnove glazbene pismenosti ( 4. razred)
* osnove glazbene umjetnosti ( 5.-8. razred)
* slušanje

**OCJENA ODLIČAN (5)**

* učenik ima izrazitih sposobnosti i interesa za predmet
* osjećaj za ritam odlično razvijen
* pjesme poznaje u potpunosti i interpretira točno (tekst)
* aktivan u slušanju glazbe i ostalim oblicima rada
* pjeva solo uz pratnju instrumenta i uz pomoć udžbenika, te vrlo lijepo muzicira
* u pjevanju primjenjuje zadani tempo, dinamiku i mjeru
* ritam reproducira bez pogreške
* osobito dobro pamti i prepoznaje skladbe za slušanje i točno analizira
* prepoznaje pojmove s područja glazb. oblika, vrsta i stvaralaštva glazbe kao što su:
1. VOKALNA, INSTRUMENTALNA I VOKALNO-INSTRUMENTALNA GLAZBA, NARODNA GLAZBA, GLASOVI PO SPOLU I VRSTI NABROJATI, VRSTE ZBOROVA, GLAZBENO-SCENSKA DJELA, SIMFONIJSKI ORKESTAR VRSTE GLAZBALA (vrijedi za učen. od 5.-8.r.)
2. OSNOVE GLAZBENE PISMENOSTI - note po vrijednosti, pojam tempa i dinamike, vrste mjera, znakovlje, 5 bitnih skladatelja iz skladbi koje smo slušali, prepoznati osnovne instrumente vizualno i neke slušno po dogovoru s učiteljem. (vrijedi za učenike 4.r.)
* dopuštena su mala oscilacija u intonaciji

**VRLO DOBAR (4)**

* razvijenog interesa, osjećaj za ritam i sposobnosti
* melodijski relativno točno pjeva ali mogao bi biti sigurniji u tekstu pjesama
* prepoznaje većinu slušanih skladbi
* pjesme pjeva uz pomoć instrumenta i udžbenika
* primjenjuje upute za izražajnu izvedbu skladbe
* samostalno pjeva uz pratnju instrumenta
* prepoznaje većinu osnovnih pojmova iz glazbene pismenosti (4. razred i glazbene umjetnosti od 5.- 8. razreda iz gore navedenih stavki uz malu pomoć učitelja)
* služi se jednostavnim ritmovima bez pogreške
* pri analizi slušanih skladbi ponekad varira
* pažljiv na satu, ali ima i oscilacija u radu
* dopuštena malo veća oscilacija u intonaciji

**DOBAR (3)**

* interes i sposobnost za predmet ponekad promjenjiv
* može ritmički i ponekad melodijski pjevati pjesme, ali je nesiguran u tekstu
* iziskuje veću pomoć učitelja i često poticanje
* pjeva uz pomoć udžb. i instr. samostalno, ali je ponekad potrebna pomoć učitelja
* analiza slušnih primjera treba biti pažljivije urađena ili slušana
* nastoji primijeniti upute pravilnog pjevanja (tempo, dinamika i ritam)
* pri prepoznavanju glazbenih pojmova iz gore navedenih sastavnica gl. pismenosti, gl. vrsta iz gore navedenih sastavnica iziskuje pomoć učitelja
* aktivnost na satu promjenjiva
* ponekad treba razvijati veći interes za slušanje određenih skladbi, te potreba za većom koncentracijom
* dopuštene su veće oscilacije u intonaciji i pomoć učitelja

**DOVOLJAN (2)**

* potrebno je pokazati veći interes i odgovornost u radu
* često nema pribor za rad
* teže se uključuje i prati nastavne sadržaje, iako voli pjevati pjesme
* učenik radi u skladu sa svojim mogućnostima
* učestalo iziskuje poticaj učitelja
* pjeva pjesme po odabiru uz pomoć udžbenika, instrumenta i učitelja
* kod pjevanja ima poteškoća s tekstom, ritmom i intonacijom
* veća intonativna odstupanja su dopuštena
* nedovoljno se trudi na satu
* rabi jednostavne ritmove uz pomoć učitelja
* prepoznaje vrlo malo pojmova s područja gl. pismenosti, gl. umjetnosti iz gore navedenih sastavnica

**NA ZAKLJUČNU OCJENU UTJEČU I :** RADNE NAVIKE, TEMELJITOST, USTROJNOS U RADU, DISCIPLINIRANOST, SAMOSTALNOST U RADU, KONCENTRACIJA NA RAD, MARLJIVOST I IZRAŽAVANJE.

Prisustvo i pojava ovih elemenata kod učenika potvrđuje uspješnu realizaciju odgojno-obrazovnih ciljeva nastave glazbene kulture.